recursal/SuperWikiNEXT-32B huggingface dataset:
**פאבל ספירידיונוב** (נולד ב-27 באוקטובר 1990) הוא כדורסלן רוסי-ישראלי המשחק ביניסיי קרסנויארסק הרוסית ובנבחרת רוסיה.

ביוגרפיה
--------

פאבל נולד במוסקבה בברית המועצות באוקטובר 1990. בגיל צעיר מאוד עלה עם משפחתו לישראל. אמו ליודמילה הייתה כדורסלנית בעצמה ושיחקה באליצור רמלה.

קריירה
------

את קריירת הכדורסל החל בגיל צעיר מאוד בישראל ושיחק בקבוצת הנוער של מכבי תל אביב עמה זכה באליפות ובגביע. היה גם שחקן נבחרת העתודה של ישראל ושיחק תחת השם **דניאל רום**.

זמן קצר לאחר מכן החליט לחזור עם משפחתו לרוסיה, החליף את שמו לשם רוסי, ושיחק בשורות נבחרת רוסיה עד גיל 20 וב-2008 החל לשחק בקבוצת טריומף ליוברצי.

ב-2014 טריומף שינתה שמה לזניט סנקט פטרבורג והמשיך לשחק בשורותיה. באותה שנה סייע לנבחרת רוסיה לזכות בגביע סטנקוביץ'. בתום העונה עבר ליניסיי קרסנויארסק.

קישורים חיצוניים
----------------

* פרופיל, באתר eurobasket
* פרופיל, באתר פיב"א
* פרופיל, באתר היורוליג
* פרופיל השחקן באתר הקבוצה
* אור שקדי‏, הפספוס הרוסי של הכדורסל הישראלי, באתר וואלה!‏, 22 ביולי 2009

הערות שוליים
------------

1. ↑  דובי פיק, ‏לא ילבש צהוב: דניאל רום חתם באיינסי הרוסית, באתר ONE‏, 28 ביולי 2015
**מבצר ביהייב** (באנגלית: **Beehive Casemate**) הוא ביצור היסטורי שממוקם ליד חוף אובליסק (אנ'), מפרץ סידני, ניו סאות' ויילס, אוסטרליה. המבצר מהווה חלק מהפארק הלאומי נמל סידני (אנ').

תיאור והיסטוריה
---------------

המבצר נבנה בין השנים 1871–1874, תחת פיקוחו של האדריכל הקולוניאלי ג'יימס בארנט (אנ'). חומת הסוגרים התת-קרקעית הייתה מהראשונות שתוכננו ונבנו במקום לאחר נסיגת הכוחות הבריטיים ב-1870 ורפורמות קארדוול (אנ'). המבצר מכיל שלושה תאים ששימשו כחדרי נשק. בכל חדר היה חרך ירי הנשקף לעבר סידני האדס (אנ'). התאים התת-קרקעיים בנויים מלבנים ומטיט והם נבנו בתוך חללים שנחפרו באדמה. עמדות הירי נועדו לירות על ספינות האויב בעת שהן מנווטות סביב שונית סוא ופיגס (אנ'), בכניסה למפרץ ג'קסון.

גלריה
-----

* ביצור גדול יותר הממוקם מעל וסמוך למבצר ביהייבביצור גדול יותר הממוקם מעל וסמוך למבצר ביהייב
* החיצוב של מבצר ביהייב בשטח הצוק בוצע ב-1871החיצוב של מבצר ביהייב בשטח הצוק בוצע ב-1871
* מבט לתוך אחד מהחלונות שמהם ירו לעבר ספינות אויבמבט לתוך אחד מהחלונות שמהם ירו לעבר ספינות אויב

קישורים חיצוניים
----------------

ויקישיתוף מדיה וקבצים בנושא **מבצר ביהייב** בוויקישיתוף

הערות שוליים
------------

1. ↑  "Eleventh National Conference on Engineering Heritage: Federation Engineering a Nation; Proceedings". *Informit*. ארכיון מ-2008-09-10. נבדק ב-2020-10-08.
2. ↑  "Beehive Casemates, Sydney Harbour National Park". *Arup*. אורכב מ-המקור ב-22 בנובמבר 2007. `{{cite web}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מבצר ביהייב"**.
ה-**Artillerie-Geschütz-Modul**, או בקיצור **AGM** (תותח מודולרי), הוא תותח מתנייע (תומ"ת) הוביצר בקליבר 155/L52 מ"מ תוצרת גרמניה (פותח על ידי Krauss-Maffei Wegmann) הניתן לשינוע אווירי. התותח מתבסס על הטכנולוגיה של התותח במערכת ה-Panzerhaubitze 2000. ניתן להעביר את התותח בשינוע אווירי באמצעות מטוס התובלה A400 של חברת איירבוס.

המערכת היא אוטונומית לחלוטין, הצוות יושב בקדמת הרכב ובעלת ביצועים דומה לאלו של ה-PzH 2000, אך בעלת מחיר מוזל, צוות קטן יותר ומשקל נמוך יותר. המערכת משתמשת במערכת בקרת הירי של ה-PzH 2000, המשמתמשת בתחמושת בליסטית של נאט"ו, ובמערכת השליטה ובקרה של KMW. זוהי מערכת מודולרית, התותח ניתן להתאמה על תובת זחל או גלגלים. המחיר ניתן להפחתה על ידי התאמה של תובה לבחירת המשתמש. המערכת כיום מוצעת לשימוש על גבי תובת משגר רקטות M-270 MLRS. למערכת מחוברת גם יחידת GPS ויחידת הספק כח עצמאית לרכב (המאפשרת שימוש בתותח גם כאשר מנוע הרכב כבוי). במהלך ניסויים ב-2006, רכב הדגמה ביצע ירי של 10 פגזי 155 מ"מ בזמן של 2 דק' ו-19 שניות, כאשר צוות של 2 ישבו ממוגנים בתוך הרכב.

פלטפורמות נוספות
----------------

### DONAR

פיתוח מאוחר יותר של ה-AGM נחשף ב-2008 בשם **DONAR** - תומ"ת 155 מ"מ. התומ"ת משתמש בתובת רק"מ ASCOD בעלת תותח חדיש ויעיל יותר, הניתן להפעלה על ידי צוות של 2, עם מערכת טעינה אוטונומית לחלוטין.

### BOXER

ב-2014 חברת KMW החליטה להטמיע את התותח על גבי רק"מ מדגם Boxer, עם הופעה ראשונה בתערוכת ה-Eurosatory ביוני 2014. ה-Boxer הוכיח שהוא מסוגל להתמודד עם כוח הרתע ללא צורך בייצוב, אך ניתן להוסיף מערכת ייצוב במידה ויש צורך ביכולת ירי של 360 מעלות. מערכת ה-AGM המבוססת על תובת ה-Boxer יכולה להינתן כאופציה לשדרוג למדינות שמשתמשות כבר ברק"מ. ניסויי ירי תוכננו לשלהי 2014.

נכון לשנת 2019 ניסויי ירי נעשו בהצלחה ללא צורך במערכת ייצוב. הניסויים הדגימו יכולת ירי בפרץ של 8 פגזים וטעינה מחדש בפחות מ-90 שניות. השילוב של תותח ה-AGM ורכב ה-Boxer נודע בשם RCH-155, ראשי התיבות של הוביצר נשלט מרחוק (Remote Controlled Howitzer 155) הודות למודול הצריח הניתן לשליטה מרחוק. בנוסף, מערכת נשק עם מקלע 0.5 נוספה לצריח הרכב.

מפעילים פוטנציאלים
------------------

מערכת ה-AGM הוצעה לצה"ל כתחליף אפשרי לתותח מתנייע M-109 *דוהר* שנמצא בשימוש חיל התותחנים. התעשייה האווירית וחברת KMW התאחדו לצורך המכרז. נכון ל-2017 נראה שההצעה לא זכתה וצה"ל העדיף את מערכת ה-ATMOS של אלביט.

ראו גם
------

* Panzerhaubitze 2000

קישורים חיצוניים
----------------

ויקישיתוף מדיה וקבצים בנושא **תותח AGM** בוויקישיתוף
* דף ה-AGM באתר היצרן (באנגלית)
* כתבה על התומ"ת באתר army-technology

הערות שוליים
------------

1. ↑  ה-RCH 155 באתר JANES.
2. ↑  יובל אזולאי, ‏מכה לתע"א: משרד הביטחון בחר בתותחים של אלביט מערכות, באתר גלובס, 4 באפריל 2017.
**נמרוד טישמן** (נולד ב-12 במאי 1991 ברמת גן) הוא כדורסלן ישראלי המשחק בקבוצת אליצור "איתו" אשקלון. טישמן משחק בעמדת הרכז, וגובהו 1.97 מ'.

קריירה
------

טישמן החל לשחק כדורסל כילד בקבוצת הפועל תל אביב, עבר להפועל גבעתיים, ובהמשך שיחק בקבוצות הנערים והנוער של מכבי תל אביב, עמה זכה באליפות המדינה בעונת 2007/2008. בעונת 2008/2009 המשיך לשחק במדי קבוצת הנוער של מכבי, ואף התאמן עם הקבוצה הבוגרת. במקביל, שיחק גם בקבוצת הכדורסל של תיכון עירוני ט'. בסוף העונה עבר לאוניברסיטת פלורידה, ושיחק את עונת 2009/2010 במדי ה"גייטורס" אך לאחר שלא זכה להזדמנויות רבות שב לישראל. בעונת 2010/2011 הצטרף לקבוצת הבת של מכבי תל אביב, הפועל יוקנעם/מגידו מהליגה הלאומית.

בעונת 2011/2012 הצטרף להפועל גלבוע גליל מליגת העל. בשתי עונותיו הראשונות בקבוצה מיעט לשחק, אך בעונת 2013/2014 היה לאחד השחקנים המובילים בה, ואף מונה לקפטן הקבוצה. בהמשך עבר לקבוצות תחתית וביניהן מכבי ראית גת ומכבי אשדוד. בעונת 2018/2019 עבר למכבי ראשון לציון.

טישמן היה חבר בסגל נבחרת הקדטים של ישראל שסיימה במקום ה-11 באליפות אירופה שנערכה בכרתים ב-2007, אך לא זכה לדקות משחק רבות. בשנת 2009 הוביל את נבחרת הנוער באליפות אירופה שנערכה במץ עם ממוצע של 18.3 נקודות למשחק, שדירגו אותו במקום הרביעי באליפות כולה. כן הוביל את הנבחרת במספר החטיפות (2.3 למשחק, שני באליפות כולה) והאסיסטים (2.3 למשחק). טישמן הוסיף גם 4 כדורים חוזרים למשחק. במשחקו הבולט ביותר, מול נבחרת רוסיה, קלע 26 נקודות, כולל סל ניצחון בשניות הסיום. בשנת 2010 שיחק טישמן במדי נבחרת העתודה באליפות אירופה דרג ב' שנערכה באוסטריה. הנבחרת סיימה במקום החמישי וכשלה בניסיונה לשוב לדרג א', וטישמן העמיד ממוצעים נמוכים מבעבר. כן השתתף באליפות אירופה דרג ב' שנערכה בשנת 2011 בסרייבו, בה סיימה הנבחרת במקום ה-11,

החל מעונת 2022/23 חזר לשחק במכבי ראשון לציון בליגה הלאומית.באוגוסט 2023 חתם באליצור "איתו" אשקלון.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* יניב אורגד, כדורסל מכללות: הרוד טריפ של נמרוד טישמן וכרמל בוכמן, באתר הארץ, 8 בנובמבר 2009
* אתר למנויים בלבד אריה ליבנת, "שמעתי שאומרים בטלוויזיה שאני פספוס": בגיל 28, נזכר הכישרון של נמרוד טישמן לפרוח, באתר הארץ, 10 ביוני 2019

הערות שוליים
------------

1. ↑  היכרות עם נמרוד טישמן: קצת שפר, מעט מקל, הרבה קטש, 14 ביולי 2011 באתר הארץ
**ג'איאפורה** (באינדונזית: **Jayapura**; בעבר בהולנדית: **Hollandia** - **הולנדיה**) היא בירת מחוז פפואה באינדונזיה. ג'איאפורה שוכנת בצפון האי גינאה החדשה לחופי מפרץ יוס סודרסו (אנ'), במרחק קצר מהגבול של אינדונזיה עם פפואה גינאה החדשה. על פי מפקד האוכלוסין משנת 2020 התגוררו בעיר 398,478 תושבים.

היסטוריה
--------

ג'איאפורה נוסדה ב-7 במרץ 1910 תחת השם הולנדיה על ידי ההולנדים ששלטו אז במערב גינאה החדשה כדי לשמש מרכז שלטוני אזורי.

ב-1942, במהלך מלחמת העולם השנייה, העיר נכבשה כמו כשני שלישים מהאי על ידי כוחות האימפריה היפנית שסללו בעיר 3 מסלולי המראה. ב-21 באפריל 1944 כוחות בעלות הברית ביצעו נחיתה אמפיבית ליד הולנדיה וכבשו אותה ב-22 באפריל 1944. האמריקנים הפכו את 3 המסלולים לשדה תעופה אחד. אנדרטה לזכר דגלס מקארתור ניצבת בתחומי העיר.

לאחר המלחמה נוצרה הקולוניה גינאה החדשה ההולנדית שאיגדה בתוכה את שטחיה של הולנד במערב גינאה החדשה והולנדיה נבחרה להיות בירתה.

בלילה שבין 14 ל-15 באוגוסט 1962, במסגרת מבצע טריקורה, נחתו 400 עד 500 צנחנים אינדונזים בהולנדיה וניתקו אותה מאספקת החשמל שלה. סוהארטו היה מפקדם של אותם צנחנים. ב-15 באוגוסט בשעה 12:01 הושג הסכם בבניין האומות המאוחדות בניו יורק ונוצרה הפסקת אש מידית, שסיימה את המבצע.

בהתאם להסכם ב-1 באוקטובר 1962 הועברה הקולוניה לשליטת האומות המאוחדות, כחלק מתהליך המעבר שלה לידי אינדונזיה, ושמה שונה לקוטה ברו (Kota Baru), "עיר חדשה". ב-1 במאי 1963 השטחים הועברו לידי אינדונזיה והשם נשמר, אך כעבור זמן קצר שונה לסוקרנאפורה (Sukarnapura), "עיר סוקרנו" על שם נשיא אינדונזיה סוקרנו.

ב-1968 השם שונה בהוראת הנשיא סוהארטו לשם הנוכחי. משמעות השם הנוכחי בסנסקריט היא "עיר הניצחון", והשם ניתן לה כדי להנציח את ניצחונה של אינדונזיה על הולנד במבצע טריקורה ב-1962.

חינוך
-----

בעיר נמצאת אוניברסיטת צ'נדראוואסיהּ (Universitas Cenderawasih, מילולית: "צפור גן עדן"). אינדונזיה ייסדה אותה בשנת 1963 בתגובה לשאלתו של ג'ון פיצג'רלד קנדי ששאל את נציגי הולנד בזמן המשא ומתן לסיום מבצע טריקורה: "כמה אוניברסיטאות הקמתם בגינאה החדשה?".[דרוש מקור] האינדונזים נצלו את העובדה שהיה בעיר בית ספר למנהל שיסדו ההולנדים. כשקבלו את השלטון במחוז בשנת 1963 הפכו את בית הספר לאוניברסיטה. בשנת 1990 היו בה 4 פקולטות.

תחבורה
------

את העיר משרת נמל התעופה סנטני, המציע טיסות למספר יעדים ברחבי אינדונזיה.

ספורט
-----

קבוצת הכדורגל של העיר פרסיפורא ג'איאפורה זכתה ב-9 תארים לאומיים, נכון ל-2018, בהם 4 אליפויות.

ערים תאומות
-----------

* הפיליפיניםהפיליפינים קזון סיטי, הפיליפינים
* הפיליפיניםהפיליפינים פוארטו פרינססה (אנ'), הפיליפינים
* קוסטה ריקהקוסטה ריקה סן חוסה, קוסטה ריקה
* תאילנדתאילנד סונגלה (אנ'), תאילנד

קישורים חיצוניים
----------------

ויקישיתוף מדיה וקבצים בנושא **ג'איאפורה** בוויקישיתוף
* 

* אתר האינטרנט הרשמי של ג'איאפורה
* ג'איאפורה, באתר אנציקלופדיה בריטניקה (באנגלית)

הערות שוליים
------------

1. ↑  Indonesia: Papua Province (Regencies and Cities) - Population Statistics, Charts and Map, www.citypopulation.de

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567570105171
* GND: 10017862-5
* LCCN: n89119685
* MusicBrainz: d27545c7-e0ef-4893-87d8-c88750668eff
* NARA: 10044256
* VIAF: 147867823
* WorldCat: lccn-n89119685

 |
**שלומי אביסידריס** (נולד ב-14 במאי 1989) הוא כדורגלן ישראלי המשחק בעמדת החלוץ בבני ממב"ע הגולן.

קריירה
------

אביסידריס נולד וגדל קריית שמונה, ובגיל צעיר הצטרף למחלקת הנוער של עירוני קריית שמונה והיה לאחד השחקנים הבולטים בקבוצת הנוער של המועדון שהעפילה לליגת העל לנוער. ב-22 בספטמבר 2008 ערך את הופעת הבכורה שלו במדי הקבוצה הבוגרת של המועדון, כשנכנס כמחליף במשחק מול הפועל תל אביב במסגרת ליגת העל. ב-6 בדצמבר 2008 כבש את שערו הראשון בקריירה, במשחק מול מ.ס אשדוד שהסתיים בתיקו 1-1. במקביל המשיך לשחק גם בקבוצת הנוער, ובעונה שלאחר מכן צורף לסגל הקבוע של הקבוצה הבוגרת לאחר שירדה לליגה הלאומית. אביסדריס העפיל עם הקבוצה בחזרה לליגת העל, ובעונת 2010/2011 כבש את שער הניצחון של הקבוצה בגמר גביע הטוטו. בעונה שלאחר מכן הושאל להפועל רעננה מהליגה הלאומית, ולאחר שכבש חמישה שערים ב-15 הופעות עבר בינואר 2012 לבני יהודה תל אביב מליגת העל, במדיה לא הצליח להשתלב וערך שתי הופעות בלבד עד תום העונה. בקיץ 2012 חתם בהפועל רמת גן מליגת העל, ובינואר 2013 עבר להפועל אסי גלבוע מליגה א'.

בספטמבר 2013 חתם אביסידריס בקבוצת מכבי אום אל-פחם, ולאחר שלא השתלב בקבוצה מהליגה הלאומית ואף התאמן עם קבוצת הנוער, שוחרר מהקבוצה ועבר למ.ס. כרמיאל צפת מליגה א'. לאחר תקופה קצרה בקבוצה בה ערך שתי הופעות ליגה וכבש שער אחד, עזב אביסידריס את הקבוצה בעקבות בעיות משמעת והצטרף בהשאלה להפועל עירוני צפת מליגה ג'. לאחר תקופת ההשאלה השלים אביסידריס את המעבר לעירוני צפת וחתם בקבוצה לעונה אחת, במהלכה הושאל לחודש להפועל בני ראמה. בתחילת עונת 2015/2016 עבר אביסדריס להפועל ראשון לציון מהליגה הלאומית. במהלך עונה אחת בה ערך 25 הופעות ליגה כבש אביסידריס חמישה שערים במדי הקבוצה.

ב-5 ביולי 2016 חתם אביסידריס על חוזה לעונה אחת בבית"ר ירושלים. ב-31 ביולי ערך את הופעת הבכורה שלו במדי הקבוצה, בהפסד 1–3 למועדון ספורט אשדוד במסגרת גביע הטוטו. ב-12 בדצמבר 2016, ערך אביסידריס את הופעת הליגה הראשונה שלו במדי בית"ר כשעלה כמחליף בהפסד 1–3 להפועל באר שבע. בסך הכל ערך בעונה זו עשר הופעות בליגת העל, אך לא כבש.

ב-4 ביוני 2017 חזר להפועל ראשון לציון וחתם על חוזה לעונה אחת במועדון. ב-3 בינואר 2018 חתם אביסדריס בהפועל מרמורק.

ב-21 ביוני 2019 אביסידריס חתם במכבי נוג'ידאת מליגה ב'. ב-25 בספטמבר 2019 חזר להפועל עירוני צפת מליגה ג', איתה גם העפיל לליגה ב'. לאחר שראה את הבעיות בהנהלת הקבוצה, החליט אביסדריס לחתום לקראת עונת 2021/22 בבני ממב"ע הגולן, יריבתה לטבלה.

במרץ 2022, פרסם תאגיד השידור כאן, את עונתה השנייה של הסדרה הדקומנטרית ליגה ג', בה סוקרו אביסדריס והפועל צפת (קבוצתו בזמן צילום הסדרה) כשהם מתמודדים על עליית ליגה.

הסתבכויות ופלילים
-----------------

בתחילת 2008 נעצר אביסידריס בחשד להשתייכות לכנופיה בצפון שעסקה בסחר בסמים ונשפט למספר חודשי עבודות שירות אותן לא מילא, ולכן נשלח לתקופת מאסר. בספטמבר 2010 נעצר בשנית בחשד לסחר בסמים ושוחרר. לקראת סיום עונת 2010/2011 הסתבך אביסידריס בפלילים בפעם השלישית לאחר שתקף את העיתונאי רן בר מעוז בביתו. אביסידריס נעצר ובעקבות מעשיו שוחרר מקבוצת עירוני קריית שמונה, בית משפט השלום פסק לו עונש מאסר על תנאי, ובר מעוז החליט שלא להגיש כנגד השחקן תביעה אזרחית.

קישורים חיצוניים
----------------

ויקישיתוף מדיה וקבצים בנושא **שלומי אביסידריס** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  ניסים קמחי, שלומי אביסדריס חתם במכבי נוג'ידאת, באתר דאבל פס, 21 ביוני 2019
פירוש נוסף ערך זה עוסק בכדורגלן ספרדי. אם התכוונתם לכדורגלן סנגלי, ראו סאדיו מאנה.

**חוסה מנואל חימנס אורטיס** (בספרדית: **José Manuel Jiménez Ortiz**, נולד ב-21 בדצמבר 1981) הידוע בשם **מאנה**, הוא כדורגלן עבר ספרדי ששיחק בעמדת המגן השמאלי.

קריירה
------

מאנה נולד בעיירת החוף טאריפה שבדרום ספרד והחל את דרכו המקצוענית במחלקת הנוער של ריאל ליננסה. לאחר מכן שיחק גם בדיטר ספרה, בשורותיה רשם שמונה משחקים בלבד בליגה השלישית.

בגיל 22 עבר לאתלטיקו מדריד ב' בה כבש 14 שערים ב-68 משחקים, ובשנת 2005 הושאל לריאל מורסיה מליגת המשנה עמה שיחק ב-39 משחקי ליגה וכבש שני שערים. הופעותיו בקבוצה סייעו לו לעבור לאלמריה, והוא היה שותף לעונת ההעפלה ההיסטורית של הקבוצה לליגה הראשונה. בעונתו השנייה בקבוצה, עונת 2007/2008, כבש פעמיים נגד מיורקה ורקראטיבו ולבה וקבוצתו הייתה אחת מהפתעות העונה כשסיימה במקום השמיני. בעונה זו נבחר מאנה לנבחרת העונה של סקיי ספורטס.

בשנת 2009 חתם בשורות חטאפה לארבע שנים עבור 2.5 מיליון אירו. בעונת 2010/2011 התחרה מאנה על עמדת המגן השמאלי עם פיטר מסיללה, ולרוב היה שחקן הרכב קבוע בקבוצה. בעונת 2012/2013 חווה פציעה בקרסול במהלך משחק חוץ נגד ולנסיה שהשביתה אותו לשלושה וחצי חודשים, אך בסיומה חזר מיידית להרכב הראשון. בעונה זו רשם מאנה 13 משחקים ואף הבקיע נגד אספניול ב-25 בנובמבר 2012.

ב-2 ביולי 2013 חתם מאנה במכבי תל אביב לשנתיים, וחבר לחברו לשעבר לקבוצת אלמריה, קרלוס גארסיה. את הופעת הבכורה שלו במדי הקבוצה עשה במסגרת מוקדמות ליגת האלופות במשחק הגומלין מול גיור ההונגרית באצטדיון בלומפילד. במסגרת ליגת העל שותף מאנה לראשונה במחזור הראשון מול הפועל עכו, ובסך הכל שותף בחמישה משחקי ליגה.

ב-23 בדצמבר 2013 שוחרר מאנה ממכבי תל אביב וחתם לעונה וחצי באלמריה, קבוצתו לשעבר, ובתום חוזהו שוחרר מהמועדון.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  נבחרת העונה בליגה הספרדית לעונת 2007/2008 באתר סקיי ספורטס, 15 במאי 2008
2. ↑  מאנה סיכם במכבי תל אביב, באתר מכבי תל אביב, 3 ביולי 2013
3. ↑  מאנה חתם באלמריה, באתר ONE‏, 23 בדצמבר 2013
אלוש בראשית שנות האלפיים
**חיים אלוש** (נולד ב-1957 בבאר שבע) הוא מייסד התערוכה הבינלאומית לחקלאות וטכנולוגיה אגרומשוב.
**חיים אלוש**הוא מנכ"ל ומייסדה של החברה הישראלית "משוב גרופ", העוסקת בכלכלה ירוקה ובארגון תערוכות וועידות מקומיות ובינלאומיות בתחומי החקלאות, איכות סביבה ועוד. יסד את העיתונים "משוב חקלאות" ו"גנים ירוקים", את **ועידת ישראל לחקלאות** ואת התערוכה הבינלאומיות קלינטק.

ביוגרפיה
--------

חיבתו של אלוש לתחום החקלאות החלה כשסייע בחופשות הקיץ למשפחת דודתו במושב עזריקם בגידול ירקות. לאחר לימודי התיכון ועד לשירותו הצבאי עבד אלוש במכון לחקר הנגב, ובין השאר סייע לפרופסור דב פסטרנק במחקר גידולי חקלאות במים מליחים. 

אלוש החל את דרכו בעיתונות המקומית בדרום הארץ ככתב ספורט ומנהל בין השנים 1987–1981. בספטמבר 1987 ייסד את הירחון משוב חקלאות, ומינה לתפקיד העורך את עמיר רפפורט שהיה אז בן 17. העיתון עסק בתחילה בחקלאות בנגב, ובניגוד לעיתונים החקלאיים באותה תקופה התפרסמו בו גם סיפורים אישיים רבים. לאחר כשנה הפך את העיתון לירחון ארצי. 

בראשית 1991 ייסד את "משוב גרופ", חברה המקיימת מדי שנה שתי ועידות ותערוכות בינלאומיות בישראל. בשנת 1992 ייסד את "גנים ירוקים", עיתון לאנשי המקצוע בענף הגינון ופיתוח הנוף.

אלוש נשוי לפנינה ואב לשלוש בנות.

אגרומשוב - התערוכה הבינלאומית לחקלאות וטכנולוגיה
------------------------------------------------

ביולי 1991 התקיימה תערוכת אגרומשוב הראשונה בקיבוץ גלאון. התערוכות הבאות התקיימו בתל יצחק ובגעש. בשנת 1998 הפכה אגרומשוב לתערוכה בינלאומית ומאז היא מתקיימת באקספו תל אביב .

תערוכת קלינטק  לאיכות הסביבה
----------------------------

  

בשנת 1997 ייסד אלוש את תערוכת אקווה ישראל העוסקת בתחום פתרונות המים המתקדמים. ב-2008 הורחבו תחומי התערוכה גם לאנרגיה מתחדשת, מיחזור, בנייה ירוקה, תחבורה ירוקה והתייעלות אנרגטית, והיא נקראת מאז "תערוכת קלינטק".

בשנת 2010 יזם את ועידת ישראל לחקלאות עם מחקר ופיתוח צפון והתאחדות חקלאי ישראל. הוועידה הראשונה התקיימה במעמד נשיא המדינה שמעון פרס בכפר בלום. הוועידה מתקיימת מדי שנה. בשנים האחרונות[דרושה הבהרה] היא מתקיימת במשך מספר ימים בירושלים.

בשנת 2014 יזם את ועידת ישראל לגינון ופיתוח הנוף.

התנועה לעצמאות אנרגטית לישראל
-----------------------------

בדצמבר 2012 ייסד אלוש את "התנועה לעצמאות אנרגטית בישראל", השואפת להעלות לסדר היום הציבורי את האנרגיה הירוקה. התנועה קוראת לממשלה להגדיל את יעדי הממשלה לשימוש באנרגיות מתחדשות ל-30% בשלוש שנים, זאת בזמן שבשלהי 2012 רק 1% מייצור החשמל מקורו באנרגיות מתחדשות ולפי החלטות הממשלה ישראל עד סוף שנת 2014 5% מצורכי החשמל אמורים להיות מיוצרים באמצעות אנרגיות אלו. לטענת התנועה פיתוח אנרגיות אלו הוא מנוף כלכלי משמעותי לפיתוח הפריפריה.
|  |
| --- |
| **יש להשלים ערך זה**: בערך זה חסר תוכן מהותי. ייתכן שתמצאו פירוט בדף השיחה. |
| הנכם מוזמנים להשלים את החלקים החסרים ולהסיר הודעה זו. שקלו ליצור כותרות לפרקים הדורשים השלמה, ולהעביר את התבנית אליהם. |

**זהרא בהראמי** (תעתיק: **זַהְרָא בַּהְרָאמִי**, בכתב לטיני: **Zahra Bahrami** או **Sahra Baahrami**; בפרסית **زهرا بهرامی**; ‏25 בינואר 1965 – 29 בינואר 2011) הייתה אזרחית איראן והולנד, שהוצאה להורג לאחר שהורשעה בסחר בסמים בפני בית דין איראני.

זהרא בהראמי נעצרה לאחר שהשתתפה בהפגנות של תנועת המחאה האיראנית לאחר הבחירות לנשיאות איראן בשנת 2009. היא הואשמה בעבירות ביטחון לאומי ובחברות במועצת המלוכה האיראנית. לטענת מערכת המשפט האיראנית, בחיפוש בביתה שבוצע לאחר המעצר נתגלו 450 גרם קוקאין, 420 גרם אופיום ומספר דרכונים מזויפים. תפיסת הסמים הובילה להעמדה מחודשת לדין בעבירות של סחר בסמים, בהן הורשעה לבסוף.

הוצאתה להורג גרמה להקפאת היחסים הדיפלומטיים בין הולנד לאיראן ולחילופי האשמות קשים בין משרדי החוץ של שתי המדינות.

ביוגרפיה
--------

זהרא בהראמי נולדה באיראן בשנת 1965. לאחר מכן עברה לגור בהולנד והתאזרחה בה. למרות התאזרחותה בהולנד, היא שמרה על אזרחותה האיראנית. היא התפרנסה מריקודי בטן, והתגוררה לסירוגין בבריטניה ובהולנד. בדרכוניה ההולנדיים אוית שמה הן כ-**Zahra Bahrami** והן כ-**Sahra Baahrami**, עובדה שגרמה לחוסר ודאות באשר לשאלת אזרחותה האיראנית בעת מעצרה.

בשנת 2003 נתפסה זהרא בהראמי בנמל התעופה סכיפהול לאחר שהגיעה מן האיים הקריביים, כשבכליה 16 קילוגרם של קוקאין. היא נשפטה ונדונה לעונש מאסר בן שלוש שנים בעוון הברחת הסמים. בשנת 2007 ריצתה עונש מאסר נוסף בהולנד בעוון זיוף דרכונים. עובדת מאסרה בהולנד נחשפה בכלי התקשורת רק לאחר הוצאתה להורג.

המעצר והמשפט
------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
בשנת 2009 נסעה זהרא בהראמי מהולנד לאיראן כדי לבקר את אחד מילדיה. ב-29 בדצמבר 2009, לאחר שהשתתפה בהפגנות של תנועת המחאה האיראנית, נעצרה בהראמי בכלא אוין בטהראן. הרשויות האיראניות האשימו אותה בחברות במועצת המלוכה האיראנית, בהקמת תנועות התנגדות למשטר ובהפצת תעמולה נגדו. בהראמי לא הועמדה לדין באישומים אלה.
משום שתי צורות האיות השונות של שמה בהולנדית, משרד החוץ ההולנדי לא הצליח לוודא את אזרחותה ההולנדית עד יולי 2010. היות שמערכת המשפט האיראנית איננה מכירה באזרחות כפולה, לא הורשה הקונסול ההולנדי להגיש לה סיוע משפטי. עורכת הדין פעילת זכויות האדם האיראנית, נסרין סוטודה, ייצגה את בהראמי במשפט.

ב-29 בינואר 2011 הוצאה להורג בתלייה לאחר שערעורה בפני בית המשפט האיראני נדחה. במחאה על ההוצאה להורג, ממשלת הולנד הקפיאה את היחסים עם איראן. שלושה שבועות לאחר הוצאתה להורג, ב-18 בפברואר 2011, שגריר הולנד הוחזר לאיראן.

הערות שוליים
------------

1. ↑  רדיו הולנד: זהרא בהראמי נקברה בחשאי, 7 בפברואר 2011
2. ↑  המשבר מחריף: אירן מאשימה את הולנד בסיוע לטרור, וואלה! חדשות, 29 בינואר 2011
3. ↑  הולנד הקפיאה את קשריה עם איראן, באתר הארץ, 31 בינואר 2011
4. ↑  רויטרס: איראן דוחה את טענות הולנד בנוגע להוצאה להורג, 1 בפברואר 2011
5. ↑  אירן: מתנגדת למשטר הוצאה להורג בטענת סחר בסמים, ואללה! חדשות, 29 בינואר 2011
6. ↑  EA WorldView - Home - Iran Breaking: Dutch-Iranian National Zahra Bahrami is Executed, www.enduringamerica.com (באנגלית)
7. ↑  שגריר הולנד הוחזר לאיראן, nu.nl 18, בפברואר 2011
**תומאס ג'יילס רובינסון** (באנגלית: **Tom Robinson**; נולד ב-1 ביוני 1950) הוא מוזיקאי בריטי, שהתפרסם בשנת 1978, בעיקר בשל הסינגל יוצא הדופן לאותה תקופה "Glad to be Gay".

ביוגרפיה
--------

טום רובינסון נולד בקיימברידג'. את ההופעות המוזיקליות הראשונות שלו עשה כנער מקהלה בכנסייה. בגיל 16 מצא את עצמו לאימתו מאוהב בנער בן גילו. ההומוסקסואליות הייתה אסורה באותה תקופה בבריטניה, וטום ניסה להתאבד. זאת הייתה נקודת השפל בחייו, אך גם האירוע המשמעותי ביותר שעיצב את כל דרכו בהמשך. חלק ניכר מפועלו ומהקריירה שלו הוקדש למניעת מקרי התאבדות נוספים על רקע דומה. כיום הוא נשוי לאישה ואב לבן ובת.

בקהילה הטיפולית פינצ'דן מנור שנשלח אליה לאחר ניסיון ההתאבדות, הקים את להקתו הראשונה, Café Society, טריו אקוסטי ששר שירים בסגנון שנות השבעים. ריי דייוויס מלהקת הקינקס התרשם והפיק ללהקה אלבום שמכר 600 עותקים בלבד. כיום הם נחשבים לנדירים למדי. Café Society התפרקה וטום, שגילה את לונדון, את סצנת הפאנק מחד ואת סצנת ההומוסקסואלים מאידך, הקים את להקתו הידועה ביותר, TRB, שהשתלבה במועדונים של לונדון לצד להקות כמו הסקס פיסטולס. הלהיט הראשון של TRB שהגיע לרשימת 20 הראשונים במצעד הבריטי היה 2-4-6-8 Motorway, המנון פאנק משנת 1977. האלבום הראשון של הלהקה הגיע למעמד של אלבום זהב - הצלחה שהלהקה לא הצליחה לשחזר מאז.

בתחילת שנות השמונים הקים את להקת Sector 27, שהקליטה עם המפיק סטיב לילווייט והופיעה במדיסון סקוור גארדן עם להקת פוליס.

ב-1983 פתח בקריירת סולו, והגיע למספר להיטים בצמרת המצעד הבריטי, ביניהם "War Baby". באותה תקופה התחיל גם בקריירה נוספת כשדר בבי.בי.סי - רדיו 1, רדיו 4 ומאז 2002 הוא אחד השדרים המובילים בתחנת המוזיקה החדשה, רדיו 6, עם תוכנית מוערכת, שבה מתארחים מוזיקאים חדשים וותיקים.

באוקטובר 2015 הוציא לאור בעזרת מימון המונים את האלבום "Only the Now". בהקלטת האלבום שיתפו פעולה בין השאר הזמר בילי בראג והשחקן איאן מקלן. האלבום לווה במסע הופעות.

דיסקוגרפיה
----------

### אלבומי אולפן

| שנה | אלבום |
| --- | --- |
| 1978 | Power Tn The Darkness

EMC3226 EMI Records |
| 1979 | TRB TWO

EMC3296 EMI Records |
| 1980 | SECTOR 27

Fontana B00004SEM8 |
| 1982 | Cabaret 79 |
| North By Northwest |
| 1984 | War Baby: Hope & Glory |
| 1986 | Still Loving You |
| 1990 | Blood Brother |
| 1992  | Living In A Boom Time

COOK CDO52 |
| 1994 | Love Over Rage |
| 1996 | Having It Both Ways |
| 2001 | Faith Folk & Anarchy |
| Smelling Dogs

CCCDV8 |
| 2015  | Only The Now

CNRCD1 Castaway Northwest |

קישורים חיצוניים
----------------

ויקישיתוף מדיה וקבצים בנושא **טום רובינסון** בוויקישיתוף
* 

* אתר האינטרנט הרשמי של טום רובינסון (באנגלית)
* טום רובינסון, ברשת החברתית אקס (טוויטר)

* טום רובינסון, במסד הנתונים הקולנועיים IMDb (באנגלית)

* טום רובינסון, באתר MusicBrainz (באנגלית)

* טום רובינסון, באתר Discogs (באנגלית)

* טום רובינסון, באתר Songkick (באנגלית)

* טום רובינסון, באתר MOOMA (בארכיון האינטרנט)

* טום רובינסון, באתר בילבורד (באנגלית)
* הדף של טום רובינסון באתר תחנת רדיו 6 של ה-BBC

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13899081t (data)
* GND: 134499573
* ISNI: 0000 0000 5515 1894
* LCCN: n92106032
* MusicBrainz: fd775f1b-90c8-4126-a870-7647442935e4
* NTA: 073634506
* SNAC: w6mk79mq
* VIAF: 76501326
* WorldCat: lccn-n92106032

 |
**חיל העזר האווירי לנשים** (באנגלית: The **Women's Auxiliary Air Force**; בראשי תיבות: **WAAF**) היה חיל הנשים של חיל האוויר המלכותי של בריטניה במלחמת העולם השנייה. החיל נוסד ב-1939 ובשיא כוחו, ב-1943, שירתו בו כ-180,000 חיילות, וכ-2,000 חיילות התגייסו מדי שבוע.

"חיל אוויר לנשים" התקיים בין 1918 ל-1920, וביוני 1939 הוקם ה-WAAF. גיוס החובה לנשים החל רק ב-1941, וחל רק על נשים לא נשואות בין הגילאים 20 ל-30 ולהן ניתנה בחירה בין זרועות שונות, לרבות חיל העזר לנשים (ATS), שסייע לצבא היבשה, וה-WAAF, או עבודה במפעל או במשק.

נשות ה-WAAF לא שירתו כצוותי אוויר. השימוש בנשים כטייסות הוגבל לשירות ה-ATA, שירות התובלה שהיה בעיקרו אזרחי. הנשים לא השתתפו בקרב, אך היו חשופות לכל הסכנות ב"חזית הבית" כאשר עבדו במתקנים צבאיים. הן שירתו במערך הרפואה, כנשות צוות של בלוני נ"מ, בשירותי הסעדה, מטאורולוגיה, רדאר, תובלה, טלפוניה וקשר. רבות מהן עבדו כמפענחות צפנים ותצלומי אוויר, ושירתו במערך המודיעין של חיל האוויר. תפקידים אלו היו חיוניים לשליטה במערכות האוויר הגדולות של המלחמה, הן בתחנות המכ"ם והן בחדרי המבצעים, במיוחד במהלך הקרב על בריטניה, בהנחיית צוותי אוויר אל מול גלי התקיפה של הלופטוואפה. משנת 1943 לקחו הנשים חלק חשוב במבצע קורונה, מבצע ששילב הונאה צבאית ולוחמה אלקטרונית. רבות מהמעורבות במבצע היו יהודיות שנמלטו מגרמניה הנאצית. 

משכורתן של חיילות ה-WAAF הייתה שני שלישים ממשכורתו של גבר ששירת ב-RAF.

עם סוף המלחמה שוחררו אלפי נשים מן השירות. ב-1949 קובצו מחדש מאות הנשים שנותרו בחיל ל"חיל האוויר המלכותי לנשים" (WRAF).

מתנדבות היישוב
--------------

היישוב ראה עצמו כחלק מן המאבק כנגד גרמניה, והקריאה לנשים לשרת ולהתגייס, כשם שרבים מן הגברים התגייסו, נשמעה החל מתחילת המלחמה, על אף התנגדותם של גורמים דתיים. 

בינואר 1942 התגייס לחיל העזר לנשים שסייע לצבא היבשה מחזור ראשון של 60 נשים, שאומנו במחנה סרפנד. בסך הכול שירתו במהלך המלחמה ב-ATS כ-3,500 נשים. רק באמצע שנת 1943 החל הגיוס ל-WAAF, ובמהלך המלחמה שירתו בו כ-800 נשים.

לאחר תחילת גיוס הנשים ב-1943, התקדם הגיוס בעצלתיים ללא עידוד המוסדות הלאומיים, ובכל זאת התגייסו כ-800 ארצישראליות ששימשו בתפקידי פקידות ובעוד מגוון של תפקידים (מכשירניות, מרכזניות, אלחוטאיות, צלמות, מפעילות טלפרינטרים, נהגות אמבולנס, אחיות, סייעות רפואיות, ואף מקפלות מצנחים). בין בוגרות ה-WAAF, הנדבנית גיטה שרובר.

ראו גם
------

* חיל העזר לנשים

קישורים חיצוניים
----------------

ויקישיתוף מדיה וקבצים בנושא **חיל העזר האווירי לנשים** בוויקישיתוף
* המתנדבות לצבא הבריטי, בעברית
* תמר לובושינסקי-קטקו, דמות הלוחמת היהודית במלחמת העולם השנייה, באתר יוהל"ן

| התנדבות היישוב לצבא הבריטי במלחמת העולם השנייה |
| --- |
| כללי | התנדבות היישוב לצבא הבריטי •היישוב במלחמת העולם השנייה • הבריגדה היהודית • לוי בנימין - מפקד הבריגדה • הפלמ"ח • צנחני היישוב • מתנדבי היישוב לצי המלכותי הבריטי • שבויי היישוב במלחמת העולם השנייה • הרבנים הצבאיים • אות ההתנדבות |  |
| היחידות | פלוגת ההובלה 462 • פלוגת הנדסה 745 ("סולל בונה") • מתנדבי היישוב בחיל החפרים • מתנדבי היישוב בבאפס • הרגימנט הארץ-ישראלי • חיל העזר לנשים • פלוגת מובילי המים 148 • יחידת הקומנדו 51 • קבוצת החקירה המיוחדת |
| אתרים | פיוג'י • טרוויזיו • בריזיגלה • המערכה על נהר סניו • בית הקברות הצבאי ברוונה |
| אישים | משה שרת • יוסף אלמוגי • יצחק בן-אהרן • מרדכי מקלף • עזר ויצמן • חיים הרצוג • אהרן רמז • חיים לסקוב • מאיר זורע • שלמה שמיר |
| ראו גם פורטל היישוב |
**טוב ראי** היא סדרת ספרי ליקוט על התלמוד בבלי בה הובאו הערות, ביאורים, חידושי תורה והלכה, מכתביו ודבריו של הרב אברהם יצחק הכהן קוק.
הסדרה יצאה בשתי מהדורות עיקריות. כמו כן מאז שמכון טוב ראייה החל לפעול ברובע היהודי בירושלים יוצאת לאור סדרת ספרים על התנ"ך.

הספרים
------

הסדרה מלקטת מחידושיו ההלכתיים והתלמודיים של הראי"ה קוק הפזורים בספריו השונים, כגון בשו"תים דעת כהן ואורח משפט, פירושו מצות ראיה לשולחן ערוך, הערות המופיעות באגרותיו, הספרים עץ הדר, שבת הארץ וחבש פאר, ועוד.

במקומות מסוימים הוכנסו לספרים גם מחידושיו באגדה, כשבחלקם הם מהוים מעין השלמה לדבריו בעניינים אלו שבמקומות אחרים, כגון בספרו עין איה.

דבריו חולקו לפרקים, כשבראש כל פרק נוסף ביאור תמציתי על הפרק, ראשי הפרקים מסודרים בתוכן בתחילת הכרך, ובסופו נדפס מפתח עניינים רחב.

ספרים נוספים על התנ"ך יצאו לאור בעריכת הרב תאנה ברוך (יהושע שופטים וקהלת) ובהם הרחבות וביאורים תוך התבוננות והפנמת ערכי הנצח שבתנ"ך לדורנו, ובתשרי תשפ"ב הושלמו ספרי שמואל א ושמואל ב בעריכת משנה של הרב אלימלך קליין והרב נעם בסן.

הוצאה ומהדורות
--------------

הרב בנימין אלון ייסד את **מכון "טוב ראי"** והיווה העורך הראשי של הסדרה במהדורתה הראשונה, בה יצאו לאור תשעה הכרכים על מסכתות: שבת, תשמ"ז; עירובין ופסחים, תשמ"ח; כתובות (בעריכת הרב אברהם שילר), תשמ"ח; ברכות, תשנ"א; ראש השנה, יומא וסוכה, תשנ"ד; ביצה, תענית, מגילה וחגיגה, תשנ"ח; סוטה (בעריכת הרבנים ברוך תאנה ומנשה רחמים), תש"ס; קידושין, תשס"ג; ויבמות, תשס"ח. כל אלו הודפסו ב"דפוס סדר בין החומות" שבעיר העתיקה של ירושלים.

בשנת ה'תש"ס החל **מכון "טוב ראייה"** בהוצאת מהדורה חדשה ומורחבת של הספרים, ובה נוספו והושלמו מובאות ופיסקאות רבות מדבריו של הרב קוק, וכן ביאורים ותימצות של עיקרי הדברים. בנוסף - צוינו הפניות בין דבריו השונים. חידוש נוסף במהדורה זו היה סימון ומיספור של סוגיות מרכזיות שנשטחו בספר. במהדורה זו שימש הרב ברוך תאנה כעורך ראשי, ובמסגרתה יצאו שמונה הכרכים על מסכתות: שבת ועירובין (ב'דפוס בין החומות' חידושי שבת היו בנפרד ושל עירובין עם פסחים), תש"ס; סוטה, תש"ס; קידושין, תשס"ג; כתובות, תשס"ד; פסחים, תשס"ז; יבמות, תשס"ח; בבא קמא, תשע"א; עבודה זרה והוריות, תשע"ג;

בנוסף יצא כרך על מסכת בבא בתרא בעריכת הרב חנינא משלוף, ירושלים תשנ"ח. בכרך זה יש נספח עם תמצית פירושי הראי"ה לאגדות רבה בר בר חנה.

הערות שוליים
------------

1. ↑  ראה כאן
2. ↑  תיאור הספר באתר ברסלב
3. ↑  בית אורות - הרב בני אלון

| כתבי הראי"ה |
| --- |
| בהלכה וש"ס | דעת כהן • משפט כהן • אורח משפט • עזרת כהן • שבת הארץ • חבש פאר • עץ הדר • עיטור סופרים • טוב ראי |
| בהגות | עין איה • עולת ראיה • מאמרי הראי"ה • אדר היקר • ראש מילין • לנבוכי הדור • מדבר שור • מוסר אביך • מידות הראי"ה • עקבי הצאן • ארץ חפץ • חזון הגאולה |
| סדרת ה"אורות" | אורות (אורות ישראל) • אורות הקודש • אורות התורה • אורות התשובה • אורות הראי"ה • אורות התפילה • אורות האמונה |
| כתבים | למהלך האידיאות בישראל • הרצאת הרב • חזון הצמחונות והשלום • מאמר הדור • אגרות הראיה • שמונה קבצים • פנקסי הראי"ה • משנת הרב • המספד בירושלים • חדריו |
| שירים | **נכתבו על ידו כשירים:** שיר האמונה • ישמח לבי • לחשי ההויה**קטעים ופיסקאות שהולחנו:** כנפי רוח • יסוד כסא השם בעולם |
| הערה: חלק מספרי ה"אורות" הם ליקוטים מאוחרים ממשנתו סביב נושאים שונים, שהשתמשו אף הם בשם "אורות". |
**אגם השמיים** (בהנגול: 천지, תעתיק: **צ'נג'י** בסינית: 天池, בפין-יין: תעתיק: **טיאנצ'י**) הוא אגם קלדרה הנמצא בגבול בין מנצ'וריה שבסין לבין קוריאה הצפונית. האגם שוכן בתוך לועו של ההר הוולקני פאקטו, חלקו נמצא במחוז רייאנגאנג בקוריאה הצפונית וחלקו במחוז ג'ילין בצפון-מזרח סין.

גאולוגיה ולימנולוגיה
--------------------

הקלדרה המכילה את האגם נוצרה בהתפרצות געשית בשנת 946 לספירה, המכונה "התפרצות המילניום" עקב כך שהייתה אחת משלוש ההתפרצויות הגעשיות הגדולות והאלימות שאירעו בהיסטוריה המתועדת.

רומו של האגם הוא 2,189.1 מטר מעל פני הים. האגם משתרע על שטח של 9.82 קמ"ר עם אורך לכיוון דרום-צפון באורך 4.85 ק"מ ואורכו לכיוון מזרח-מערב 3.5 ק"מ. העומק הממוצע של האגם הוא 213 מטר ועומקו המרבי 384 מטר. בדרך כלל מכוסה האגם קרח מאמצע אוקטובר עד אמצע יוני.

האגדה על קים ג'ונג איל
----------------------

התעמולה הצפון-קוריאנית טוענת כי קים ג'ונג-איל נולד על ההר ליד האגם. על פי אגדה זו, ביום לידתו בפברואר הקפוא, זרחה השמש, הפציעה קשת בענן והאביב החל. בהתאם לתפישה זו, סוכנות הידיעות של קוריאה הצפונית דיווחה שכאשר הוא מת, הקרח על אגם נסדק "בקול רם כל כך, זה היה נדמה כאילו השמים והארץ רעדו".

מפלצת אגם השמיים
----------------

על פי האגדה, אגם השמיים הוא גם ביתה של מפלצת טיאנצ'י (Tianchi).

ב-6 בספטמבר 2007 צילם ז'ו יונשנג (מנהל מרכז החדשות של תחנת טלוויזיה המנוהלת בידי המשרד האחראי על שמורת הטבע על הר צ'אנגבאישאן, ג'ילין) סרטון באורך של כ-20 דקות שבו נראים 6 יצורים דמויי טורפים ימיים הדומים לתיאור המפלצת של אגם השמיים, ליד הגבול עם קוריאה הצפונית. הוא שלח תמונות של היצורים דמויי המפלצת מלוך נס ללשכה המחוזית בג'ילין של השינחואה. אחת מהתמונות הראתה את היצורים שוחים בשלושה זוגות במקביל. תמונה אחרת הראתה אותם מעלים אדווה בתוך האגם.

לקריאה נוספת
------------

* חצי האי הקוריאני

קישורים חיצוניים
----------------

ויקישיתוף מדיה וקבצים בנושא **אגם השמיים** בוויקישיתוף

הערות שוליים
------------

1. ↑  Horn, Susanne; Schmincke, Hans-Ulrich (2000). "Volatile emission during the eruption of Baitoushan Volcano (China/North Korea) ca. 969 AD". *Bulletin of Volcanology*. **61** (8): 537–555. doi:10.1007/s004450050004.
2. ↑  "Mount Changbai Sets Two Guinness Records". People's Daily. 2000-08-11.
3. ↑  Kim Jong-il death: 'Nature mourns' N Korea leader
4. ↑  "Chinese monster rivals Nessie". BBC Newsround. 2003-07-31.
5. ↑  English.people.com, 'Tianchi monster' caught on film

פנורמה של אגם השמיים

פנורמה של אגם השמיים
פירוש נוסף ערך זה עוסק באצטדיון כדורגל באיסטנבול. אם התכוונתם לאצטדיון כדורגל בעיר בורסה, ראו אצטדיון אטאטורק (בורסה).

**אצטדיון אטאטורק** (טורקית: **Atatürk Olimpiyat Stadı**), האצטדיון הגדול בטורקיה, ממוקם באיסטנבול ונבנה לקראת מועמדותה של טורקיה לארח אולימפיאדה.

המבנה
-----

בניית האצטדיון החלה בשנת 1999 והושלמה בשנת 2002 בעלות של כ-100 מיליון דולר. האצטדיון נקרא על שמו של מוסטפא כמאל אטאטורק, "אבי הטורקים" הנחשב לאבי האומה הטורקית המודרנית.

האצטדיון מכיל 80,000 מקומות ועומד בסטנדרטים אולימפיים. על כן הוכרז ב-2004 על ידי איגוד התאחדויות הכדורגל האירופאיות אופ"א כ"אצטדיון 5 כוכבים", דבר המאפשר לארח משחקי גמר אירופיים במקום.

באצטדיון אטאטורק נערכו כמה תחרויות אתלטיקה אירופיות. גלאטסראיי שיחקה את משחקי הבית שלה באטאטורק בעונת הכדורגל 2003–2004, לאור המצב הגרוע של אצטדיונה, אצטדיון עלי סמי ין, אם כי קבוצות אחרות גינו זאת. גלאטסראיי חזרה לבסוף לעלי סמי ין לקראת עונת 2004–2005, לאחר השיפוצים שעבר האצטדיון.

גמר ליגת האלופות לשנת 2005 בין ליברפול לבין מילאן נערך באצטדיון ב-25 במאי באותה שנה. האצטדיון נבחר גם לארח את גמר הטורניר בשנת 2020, אך בעקבות נגיף הקורונה הגמר התקיים באצטדיון האור שבליסבון, פורטוגל.
עקב זאת, גמר ליגת האלופות לשנת 2021 אמור היה להתקיים באצטדיון, אך לבסוף ועקב אילוצים התקבלה החלטה על ידי אופ"א לקיים את הגמר באצטדיון הדרגאו שבפורטו, פורטוגל.
כמו כן, לאחר שנתיים של דחיות, האצטדיון אירח את גמר ליגת האלופות לשנת 2023 ב-10 ביוני 2023.

קישורים חיצוניים
----------------

ויקישיתוף מדיה וקבצים בנושא **אצטדיון אטאטורק** בוויקישיתוף
* אתר האינטרנט הרשמי של אצטדיון אטאטורק
* האצטדיון באתר The Stadium Guide
* האצטדיון באתר World Stadiums

הערות שוליים
------------

1. ↑  גמר ליגת האלופות ב-2020 ייערך באיסטנבול, באתר ערוץ הספורט
**רימנוב** (בפולנית: **Rymanów**; ביידיש: **רימאנאוו**) היא עיירה בפרובינציית פודקרפצקיה שבפולין, בה התקיימה אחת הקהילות היהודיות העתיקות בדרום פולין. נכון ל-2006 חיים בעיירה כ-3,500 תושבים.

תולדות היישוב
-------------

לרימנוב הוענקו זכויות עיר בשנת 1376, ובשל ישיבתה על נתיבי סחר מרכזיים, הואץ פיתוחה. במהלך השנים סבלו תושבי העיירה מפלישות הרוסים, הקוזקים, השוודים והטורקים.

משנת 1794 ועד ראשית המאה ה-20 הייתה העיירה בבעלות משפחת פוטוצקי הפולנית. בחלוקת פולין בסוף המאה ה-18 נכללה העיירה בתחום גליציה האוסטרית.

יהודי רימנוב
------------

 ערך מורחב – **קהילת יהודי רימנוב**  

התיעוד הראשון לישיבת יהודים ברימנוב הוא מהמחצית השנייה של המאה ה-16, ובשנת 1593 כבר התקיימו בעיירה בית כנסת ובית עלמין. אחד ממפיציה הראשיים של תנועת החסידות בפולין, רבי מנחם מנדל מרימנוב, כיהן כאדמו"ר ורב בעיירה. ממלא מקומו של רבי מנחם מנדל היה תלמידו רבי צבי הירש מרימנוב. שניהם טמונים בבית העלמין ברימנוב. בשנת 1890 נמנו בעיירה 1,751 יהודים.

כרב בעיר כיהן הרב ישכר בעריש פרעגר מחבר הספר 'מוצל מאש'.

בזמן הכיבוש הרוסי במהלך מלחמת העולם הראשונה עזבו את העיירה רבים מיהודיה, ובנובמבר 1918 פרץ פוגרום ביהודים ששבו לעיירה. בין מלחמות העולם נמנו בעיירה כ-1,500 יהודים, קרוב למחצית תושביה, והתקיימה בה פעילות של אגודת ישראל ושל המפלגות הציוניות. בשנות השלושים של המאה ה-20 סבלו יהודי העיירה מהתנכלויות אנטישמיות גוברות והולכות מצד שכניהם הפולנים.

במאה ה-21 שופץ בית הכנסת העתיק בעיר.

### בשואה

רימנוב נכבשה בידי הגרמנים ב-8 בספטמבר 1939, ואלו גירשו כעבור 10 ימים את מרבית יהודיה אל מעבר לנהר סן, התחום שהיה בשליטת הסובייטים. רוב המגורשים חזרו כעבור זמן מה לעיירה, ונלקחו בידי הגרמנים לעבודות כפייה. אלו שנותרו בצד הסובייטי גורשו לסיביר עקב אי אזרחות רוסית. בתקופה זו הוחרב בית הכנסת העתיק שבעיירה. קברי רבי מנחם מנדל ורבי צבי הירש וסביבותיהם נהרסו. שאר בית העלמין במורד ההר נותר כמעט בשלמותו, קבריהם שוחזרו בסביבות שנות השמונים.

עם הבאת מגורשים יהודים לעיירה בשנת 1940, הגיע מספר יהודיה באותה שנה לכ-3,000 איש, ובד בבד, הוחרם רכוש יהודיה. בשנת 1941 רוכזו יהודי העיירה בגטו שהוקם בה.

ב-13 באוגוסט 1942 נערכה בגטו שבעיירה אקציית חיסול, בה נרצחו כמה עשרות יהודים במקום, וצעירים שעברו סלקציה הועברו למחנה פלאשוב ולמחנה ברווינק. יתר היהודים שולחו במועד זה למחנה ההשמדה בלז'ץ, לאחר שהוצעדו כ-5 ק"מ עד לתחנת הרכבת האזורית. באפריל 1943 הוקם בעיירה מחנה עבודה לכ-150 יהודים מאזור טרנוב. מחנה זה חוסל ביולי 1943.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **רימנוב** |

* אתר האינטרנט הרשמי של רימנוב
* רימנוב (Rymanów), ב"אנציקלופדיה של הגטאות", באתר "יד ושם"
* רימאנוב באתר מרכז מורשת יהדות פולין
* "רימנוב", באתר השטעטל הווירטואלי
* קטרינה קרישי, רימנוב, **אנציקלופדיה של המחנות והגטאות** (כרך II, חלק A, עמ' 564–565), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
* רימנוב (פולין), דף שער בספרייה הלאומית

הערות שוליים
------------

1. ↑  על כיבוש רימנוב ועל הגירוש אל תחום השליטה הסובייטי, באתר יד ושם

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567745105171
* LCCN: n91111391
* MusicBrainz: eb4e0175-3043-4502-9d9d-742605f75509
* VIAF: 129144617
* WorldCat (עם VIAF): 129144617

 |
**פייטרו ציאני** (באיטלקית: **Pietro Ziani**; נפטר ב-13 במרץ 1230) היה הדוכס ה-42 של ונציה. ציאני כיהן כדוג'ה מה-15 באוגוסט 1205 ועד שנת 1229.

חיו
---

פייטרו ציאני, אשר ירש את כס הדוג'ה לאחר פטירתו של אנריקו דאנדולו, היה בנו של הדוג'ה סבאסטיאנו ציאני. משפחת ציאני הייתה משפחת אצולה עשירה ובעלת השפעה רבה בוונציה.

בצעירותו פיקד ציאני על הצי הוונציאני שליווה את הקיסר פרידריך ברברוסה, קיסר האימפריה הרומית הקדושה בשנת 1177. לאחר מכן פיקד ציאני על צי וונציאני במהלך מסע הצלב הרביעי ובמהלך ביזת קונסטנטינופול בשנת 1204.

לאחר בחירתו לתפקיד הדוג'ה, הציע ציאני להעביר את בירת לה סרניסמה לקונסטנטינופוליס, אולם מועצת הרפובליקה התנגדה להצעה. ציאנו ארגן את שטחי האימפריה שנכבשו על ידי הצי הוונציאני, ובהם האיים כרתים וקורפו, ואף הפך חלק מהעיר קונסטנטינופוליס לעיר ונציאנית בה נדרשו תושבי אותו רובע להישבע אמונים לוונציה.

ציאני פיתח את קשרי המסחר של ונציה עם הערים השונות שהיו חלק מהאימפריה הביזנטית, ובשנת 1210 חתם על הסכם שלום וסחר עם מיכאל קומננוס דוכס, שליט נסיכות אפירוס.

בפברואר 1229 התפטר ציאני מתפקידו, ובמקומו נבחר יאקופו טייפולו. ציאני נפטר שנה לאחר מכן ונקבר בכנסיית סן ג'ורג'ו מג'ורה.

קישורים חיצוניים
----------------

ויקישיתוף מדיה וקבצים בנושא **פייטרו ציאני** בוויקישיתוף

  


|  |  |
| --- | --- |
| בקרת זהויות עריכת הנתון בוויקינתונים | 
* GND: 102309567X
* VIAF: 316739261
* WorldCat (עם VIAF): 316739261

 |
פירוש נוסף ערך זה עוסק בעמדה במשחקי כדור. אם התכוונתם למשמעות אחרת, ראו שוער (פירושונים).
שוער כדורגל (מימין) מנסה למנוע הבקעת שער כנגד קבוצתו
שוער כדורגל מזנק לעבר כדור שנבעט לשערו
**שוער** הוא אחד התפקידים במערך של קבוצות ספורט במשחקי כדור שבהם המטרה היא הבקעת שער, כגון כדורגל, כדוריד, כדורמים, לקרוס, הוקי (הוקי קרח, הוקי רולר, הוקי גלגיליות (קואד), הוקי שדה) ועוד.

השוער הוא השחקן האחראי על מניעת הבקעת שער קבוצתו על ידי הקבוצה היריבה, והוא משחק לרוב סמוך לשערו ובדרך כלל לא משתתף במהלכי ההתקפה של קבוצתו. זהו תפקיד שונה באופן מהותי משאר התפקידים במגרש ולכן מחייב התמחות מיוחדת, עד כדי כך שבקבוצות רבות קיים מאמן מיוחד לשוערים. ישנם בדרך כלל בחוקי המשחק סעיפים הנוגעים רק לשוערים ומתירים להם פעולות האסורות על שאר השחקנים, או להפך, אוסרות עליהם פעולות המותרות לשאר השחקנים.

שוער כדורגל
-----------

 ערך מורחב – **שוער (כדורגל)**  

בכדורגל, השוער מגן על שער קבוצתו ולו הרשאות מיוחדות במשחק. הבולטת בהן, המבדילה אותו מיתר השחקנים, היא היותו היחיד הרשאי לגעת בידיו בכדור (למעט בעת ביצוע הוצאת חוץ), בתנאי שהוא נמצא בתוך רחבת ה-16 מטר הסמוכה לשער קבוצתו, כשהכדור לא הגיע אליו מרגל שחקן קבוצתו. נהוג ששוער בקבוצה לובש חולצה שעליה המספר 1.

שוערים נוהגים ללבוש כפפות, כדי שיגנו על ידיהם מבעיטות כדור עוצמתיות.

תפקיד השוער בכדורגל הומצא באנגליה ב-1870. תחילה נאסר עליו לנגוע בכדור בידו, לאחר מכן הותר לו בכל המגרש, אחר כך נקבעה הגבלה לחצי המגרש של הקבוצה, ובהמשך הזכות צומצמה לרחבת 16 המטרים.

שוער כדורמים
------------

לשוערי כדורמים שלוש פריבילגיות מיוחדות כשהם נמצאים באזור ארבעה המטרים:

* הזכות לגעת בכדור בשתי ידיים
* הזכות לגעת ברצפת הבריכה
* הזכות להכות בכדור עם אגרוף קמוץ

לשוערים גם הגבלה אחת שלשחקנים רגילים במשחק אין: אסור להם לעבור את קו חצי המגרש.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **שוער** |
| ויקישיתוף תמונות ומדיה בוויקישיתוף: **שוער** |

הערות שוליים
------------

1. ↑  Pe urmele unei echipe pierdute - Forestierul Băbeni, עמוד 8 (ברומנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4185739-2

 |
**שילה י. אוליבר** (באנגלית: **Sheila Y. Oliver**‏; 14 ביולי 1952 – 1 באוגוסט 2023) הייתה פוליטיקאית אמריקאית שכיהנה כסגנית מושל ניו ג'רזי מינואר 2018 עד מותה באוגוסט 2023. טרם היבחרה לסגנית המושל, הייתה חברה באספה הכללית של ניו ג'רזי בשנים 2004–2018, שם ייצגה את המחוז החקיקתי ה-34. במקביל שימשה גם כיושבת ראש האספה הכללית של ניו ג'רזי בשתי תקופות כהונה, החל מיום 12 בינואר 2010 ועד 14 בינואר 2014, מטעם המפלגה הדמוקרטית.

ביוגרפיה
--------

אוליבר נולדה בעיר ניוארק שבניו ג'רזי, וב-1970 סיימה ללמוד בתיכון ויקוואהיק (Weequahic). ב-1974 סיימה בכבוד לימודי תואר ראשון בסוציולוגיה באוניברסיטת לינקולן שבפנסילבניה, ושנתיים לאחר מכן ב-1976 נהייתה למוסמכת בתכנון וממשל מטעם אוניברסיטת קולומביה. בשנים 1994–2000 הייתה חברה במועצת החינוך של המחוז הבית-ספרי איסט אורנג', ונבחרה על ידי חבריה לשמש כסגנית נשיא המועצה בשנים 1998–1999 ולאחר מכן כנשיאת המועצה בשנים 1999–2000. ב-1997 הייתה לאישה הראשונה שניהלה מסע בחירות לראשות עיריית איסט אורנג', אך הפסידה בבחירות בפער של 51 קולות בלבד לרוברט ל. בוסר.

אוליבר נמנית עם מקימי "קואליציית ניוארק לדיור בהכנסה נמוכה", ארגון שתבע בהצלחה את רשות הדיור של ניוארק ואת מחלקת השיכון והפיתוח העירוני של ארצות הברית בבית משפט פדרלי במטרה למנוע את הריסתן של כל דירות הדיור הציבורי המסובסד בניוארק, שכן לא הייתה תוכנית לבניית דיור ציבורי חלופי עבור תושבי העיר ניוארק שהכנסתם נמוכה. כתוצאה מכך, רשות הדיור של ניוארק נוהלה על ידי צו הסכמה פדרלי שהורה על בניית דיור אלטרנטיבי עבור תושבי ניוארק שהכנסתם נמוכה.

ב-2003 נבחרה לאספה הכללית של ניו ג'רזי, הבית התחתון בבית המחוקקים של המדינה, ובינואר 2004 הושבעה לתפקיד. ב-23 בנובמבר 2009 נבחרה פה אחד ליושבת ראש האספה הכללית של ניו ג'רזי. בכך הפכה לאישה השנייה ששימשה כיושבת ראש האספה הכללית בתולדות ניו ג'רזי, והאפרו-אמריקאית השנייה שאיישה תפקיד זה. מבחינה לאומית, היא האישה האפרו-אמריקאית השנייה העומדת בראש אחד מבתי בית המחוקקים של מדינה בארצות הברית, אחרי קארן בס מקליפורניה. ביוני 2013 הודיעה על התמודדותה בבחירות המקדימות במפלגה הדמוקרטית לייצוג ניו ג'רזי בסנאט של ארצות הברית, אחרי שפרנק לוטנברג פרש מהסנאט. אוליבר סיימה במקום רביעי והאחרון, ולא העפילה אל שלב הבחירות הכלליות.

בחודש יולי 2017 נבחרה בידי פיל מרפי, מועמד המפלגה הדמוקרטית לתפקיד מושל ניו ג'רזי, כעמיתתו למירוץ בבחירות שעתידות היו להיערך בנובמבר אותה השנה. משניצחו בבחירות הכלליות, הושבעה אוליבר לתפקידה בראשית 2018.

ב-1 באוגוסט 2023 נפטרה בפתאומיות בעודה מכהנת בתפקיד.

קישורים חיצוניים
----------------

ויקישיתוף מדיה וקבצים בנושא **שילה אוליבר** בוויקישיתוף
* אתר האינטרנט הרשמי של שילה אוליבר (באנגלית)

הערות שוליים
------------

1. ↑  קלאוד ברודסר-אקנר, Here's Phil Murphy's pick for a running mate in gov race, באתר nj.com‏, 25 ביולי 2017 (באנגלית)
**אלן פרבר** (נולד ב-25 בדצמבר 1995) הוא אתלט ישראלי, 3 פעמים ברציפות אלוף ישראל (2014, 2015 ו-2016) בהטלת כידון.

ביוגרפיה
--------

פרבר גדל בריגה לטביה והתאמן בהטלת כידון בהדרכתה של אינדרה אורסון. בגיל 15 סיים רביעי באליפות לטביה לקדטים, ובגיל 16 זכה בתואר סגן-אלוף לטביה לנוער בהטלת כידון בסביבות 63 מטר.

בסוף שנת 2012 עלה לישראל עם משפחתו ולמד כשנה בכפר הנוער בן שמן. כיום הוא מתאמן בפנימיית המחוננים בווינגייט וחבר בקבוצת מכבי תל אביב בהדרכתו של גרש גרשקוביץ'.

בתחרויות המכביה התשע-עשרה לנוער שנערכו בשנת 2013 זכה פרבר במדליית זהב בהטלת כידון בתוצאה של 61.97 מטר, תוצאה טובה יותר מזו של המנצחים בבוגרים.

### אליפות ישראל

באליפות ישראל לנוער שנערכה ביוני 2014 זכה פרבר במדליית זהב בהטלת כידון בשיא ישראלי חדש לנוער של 69.98 מטר. חודש לאחר מכן, באליפות ישראל באתלטיקה שנערכה ביולי 2014 הוא זכה באליפות ישראל בהטלת כידון במדליית זהב בתוצאה של 69.32 מטר, לפני האלוף היוצא עשהאל ארד מאתלטי כיוונים באר שבע (58.87 מטר) וניקולאי גילימוביץ מירושלים (55.90 מטר). שבוע לאחר מכן, באליפות העולם באתלטיקה לנוער שנערכה ביוג'ין, ארצות הברית בסוף יולי הוא סיים במקום 21 בהטלת כידון בתוצאה של 63.48 מטר.

בתחרות הזמנה שנערכה ב-10 ביוני 2015 קבע פרבר בהטלת כידון, שיא אישי חדש של 72.10 מטר. במשחקים האירופיים (2015) שנערכו בבאקו אזרבייג'ן בסוף יוני אותה שנה הוא סיים במקום שלישי בהטלת כידון בתוצאה של 70.18 מטר. שבוע לאחר מכן, באליפות ישראל באתלטיקה שנערכה ביולי הוא הגן על תוארו לאחר שזכה במדליית זהב, בהטלת כידון בתוצאה של 66.48 מטר, לפני עשהאל ארד (64.29 מטר) ואור כתב ממכבי חיפה כרמל (64.17 מטר).

שיאים אישיים
------------

* הטלת כידון: 72.10 מטר (2015)

קישורים חיצוניים
----------------

* אלן פרבר, באתר *מבט למרוץ*
* אבינעם פורת, זריקת עידוד: סיפורו של אלן פרבר, באתר ynet, 2 במאי 2014
* מערכת, ‏נוער משתפר: שיא נוסף לאלן פרבר באליפות הנוער, באתר ONE‏, 14 במאי 2014

הערות שוליים
------------

1. ↑  Winners and Medals
2. ↑  תחרויות האתלטיקה היוו את אליפות אירופה דרג ג', ולכן השתתפו בה רק 14 מדינות, ומרבית הספורטאים הבכירים ביבשת לא נטלו בה חלק. לא חולקו מדליות אישיות בתחרויות אלה, אלא נערכה תחרות קבוצתית בין הנבחרות, כאשר בכל מקצוע משתתף ספורטאי אחד מכל מדינה ולשלוש הנבחרות הראשונות הוענקו מדליות. ארבע הנבחרות שכלל הישגי הספורטאים שלהן היו הטובים ביותר העפילו לדרג ב'. נבחרת ישראל סיימה במקום שלישי כללי.
**קודי פרן** (באנגלית: **Cody Fern**; נולד ב-6 ביולי 1988) הוא שחקן קולנוע, טלוויזיה ותיאטרון אוסטרלי.

ביוגרפיה
--------

פרן נולד בעיירה קרוס הדרומית (אנ') באוסטרליה המערבית. הוא התחנך בפנימייה מרדין קולג' (אנ') הממוקם בעיירה מרדין (אנ'), כ-260 ק"מ מזרחית לפרת', בירת אוסטרליה המערבית. 

בשנת 2009 הוא סיים לימודי תואר ראשון עם הצטיינות במסחר מאוניברסיטת קרטין.

קריירה
------

בשנת 2012 פרן שיחק את התפקיד הראשי של אלברט בהפקה של התיאטרון המלכותי הלאומי למחזה "סוס מלחמה" שזכתה לשבחי הביקורות.

בשנת 2017 ביצע את הופעת הבכורה שלו בקולנוע בסרט "*The Tribes of Palos Verdes*" לצדה של ג'ניפר גארנר, שגילמה את אימו.

בשנת 2018, הוא פרץ לתודעה בשל גילום דמותו של דייוויד מדסון בסדרה "הרצח של ורסצ'ה: סיפור פשע אמריקאי" של רשת FX. מאוחר יותר באותה השנה שיחק בעונה השמינית של סדרת האימה האנתולוגית "אימה אמריקאית: אפוקליפסה". הוא הופיע גם בעונתה השישית והאחרונה של סדרת הדרמה "בית הקלפים" של נטפליקס בתור דאנקן שפרד. שיחק גם בסרט המלחמה הקנדי "הימים החשוכים הגדולים" לצדה של שרה גאדון.

בשנת 2019 המשיך לשחק בעונתה התשיעית של הסדרה "אימה אמריקאית: 1984".

בשנת 2021, לוהק לאחת הדמויות הראשיות בסדרת הדרמה האוסטרלית "Eden"; בתור אנדי דולן ושיחק בעונה העשירית של הסדרה "אימה אמריקאית 10" בדמותו של תור האמיץ. 

בשנת 2022 שיחק פרן לצד מארק וולברג בסרט הדרמה הביוגרפי "האב סטו" בדמותו של הכומר ג'ייקוב. 

בשנת 2023 תרם את קולו למשחק הווידאו "Star Wars Jedi: Survivor" כחלק מיקום מלחמת הכוכבים.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2017 | *The Tribes of Palos Verdes* | ג'ים מייסון |  |
| *Pisces* | צ'רלי | סרט קצר; גם במאי ותסריטאי |
| 2018 | *The Great Darkened Days* | איש מכירות |  |
| 2022 | האב סטו | ג'ייקוב |  |
| 2023 | *Fairyland* | אדי באדי |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2018 | הרצח של ורסצ'ה: סיפור פשע אמריקאי | דייוויד מדסון | 4 פרקים |
| אימה אמריקאית: אפוקליפסה | מייקל לנגדון | תפקיד ראשי; 10 פרקים |
| בית הקלפים | דאנקן שפרד | 6 פרקים |
| 2019 | אימה אמריקאית: 1984 | אקסבייר פליימטון | תפקיד ראשי; 9 פרקים |
| 2021 - 2022 | סיפורי אימה אמריקאים | סטן ווגל / תומאס בראון | 2 פרקים |
| 2021 | *Eden* | אנדי דולן | 7 פרקים |
| אימה אמריקאית 10 | תור האמיץ | 2 פרקים |

קישורים חיצוניים
----------------

* קודי פרן, ברשת החברתית אקס (טוויטר)
* קודי פרן, ברשת החברתית אינסטגרם
* קודי פרן, במסד הנתונים הקולנועיים IMDb (באנגלית)
* קודי פרן, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0005 0109 7120
* LCCN: no2020016764
* VIAF: 9248157100639372740007
* WorldCat: viaf-9248157100639372740007

 |